-บรรยากาศ-
ทางร้านจะเน้นการตกแต่งโทนสีดำ และสีแดงค่ะ สิ่งที่โดดเด่นของร้านนี้น่าจะเป็นเรื่องการที่ลูกค้าบริการตัวเองค่ะ โดยเริ่มจาก ลูกค้าทุกท่านจะต้องเข้าคิวสั่งอาหารที่เคาท์เตอร์ แล้วพนักงานจะเริ่มออเดอร์อุด้งที่เราสั่งไปให้พ่อครัวและแม่ครัวในโซนต่อกัน ซึ่งพอเราได้ชามอุด้งของเรา ก็จะต่อไปที่โซนถัดไป เป็นโซนเลือกท็อปปิ้งเองได้เลยค่ะ โดยทางร้านจะมีของทอดให้เลือกมากมายทั้งผัก ไข่ และเนื้อสัตว์ ส่วนสุดท้ายเป็นเคาท์เตอร์สั่งเครื่องดื่มและคิดเงินค่ะ

ซึ่งทางร้านจะมีโซนสำหรับน้ำจิ้มเทมปุระ ต้นหอม ขิงขูด ไชเท้าฝน และเศษแป้งเทมปุระให้ลูกค้าบริการตัวเองอีกด้วยค่ะ

-เมนู-
อุด้ง และของทอด

-เมนูที่สั่ง-
"Set B...Niku Udon" (139 บาท)
1. "Kake Udon (Size S)" อุด้งน้ำใสที่ทางร้านจะท็อปปิ้งด้วยหมูชิ้น กับไข่ลวกออนเซ็น น้ำซุปใสๆ รสชาติอ่อนกำลังทานค่ะ เส้นอุด้งหนาๆนุ่มๆ
2. "Pork Topping"
3. "Onsen Boiled Egg"
4. "Fried Vegetable" ผักรวมทอดที่มีทั้งหอมใหญ่ และแครอทซอยเป็นเส้นๆ ทานกับน้ำจิ้มเทมปุระรสเค็มๆ ตัวผักทอดมีเนื้อค่อนข้างแข็งค่ะ กลิ่นหอมใหญ่แรงไป
5. "Inari Sushi" ซูชิเต้าหูทอดห่อข้าว เมนูนี้อร่อยดีค่ะ ทางร้านจะใช้ข้าวที่ปรุงรสออกเค็มๆหวานๆ โรยงา อัดเป็นไส้เต้าหู้ทอดที่เอาเนื้อออกมาเรียบร้อยค่ะ

-การบริการ-
ถึงแม้จะเป็นร้านแบบบริการตัวเอง แต่ด้วยความที่ยังใหม่อยู่สำหรับการเป็นร้านอุด้งบริการตัวเองในประเทศไทยก็จะมีพนักงานดูแลอย่างดีค่ะ

-การเดินทาง-
ร้านอยู่ในSiam Square One ชั้น4 ค่ะ

-ที่จอดรถ-
สามารถจอดได้ในอาคารจอดรถ หรือบริเวณใกล้เคียงค่ะ

KiMCHi WaSaBi
11/11/2014